Foto: Hina, Grafika: Index



CIJENE naftnih derivata danas su drastično snižene, javlja portal cijenegoriva.info, i tako ujedno šalje i radosnu vijest svim vozačima.

Ina je naime snizila cijenu Eurosupera 95 za čak 17 lipa na 9,84 kune. To je najniža cijena ove vrste goriva od siječnja 2012. godine. Tu cijenu litre Eurosupera prije mjesec i pol dana vozači su plaćali za litru Eurodizela.



Zbog ovog sniženja Eurosupera 95, vozači s prosječnim spremnikom od 50 litara sada plaćaju čak 65 kuna manje nego početkom srpnja ove godine.



Pala je i cijena Eurodizela, pa je cijena litre manja za 16 lipa, i sada stoji 9,46 kuna. To je ujedno i najniža cijena Eurodizela od početka srpnja prošle godine. Spremnik od 50 litara u odnosu na početak srpnja jeftiniji je za čak 43 kune.